شەفەق نیوز/ خانمە ئەکتەر ئەمریکی "لیز شیریدان" ک لە زنجیرەی "Seinfeld سينفيلد" داڵگ جێری بوی، لە تەمەن ٩٣ ساڵانی دویاکووچی کرد.
وەگورەی قسەی ئاماندای هاوڕیی، شیریدان لە ناو خەوی وەهووکارەیلیگ سرووشتی، دویای ٥ رووژە جەژن لەداڵگبوینی لە ١٠ی نیسان، گیانی لەدەسدا.
جێری سینفیلد ئەکتەر کۆمدیایی ئەمریکی، ک رووڵ پاڵەوانی وەگەرد شیریدان لە زنجیرەی کۆمیدیایی داشت ک ناو خوەی هەڵگردوید، باس خاسی ئەو خانمە ئەکتەرە کرد، و وت خوەشخووترین داڵگیگ تەلەڤزیۆنی بوی، وتیش خوەی خوەشبەخت بوی هەنای ئەکتەریگ جویر لیز شیریدان ناسیە.
سینفیلد لەبان تویتەر وەگەرد وینەیگ هەردگیان نویسان: لیز هەمیشە ڕەنگینترین و خوەشرووترین داڵگیگ تەلەڤزیۆنی بوی.
